CELEX: 62012CN0187
Language: el
Date: 2012-04-23 00:00:00
Title: Υπόθεση C-187/12: Αίτηση για την έκδοση προδικαστικής αποφάσεως, την οποία υπέβαλε το Consiglio di Stato (Ιταλία) στις 23 Απριλίου 2012 — SFIR κατά AGEA και Ministero delle Politiche Agricole, Alimentari e Forestali

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/13
            
         Αίτηση για την έκδοση προδικαστικής αποφάσεως, την οποία υπέβαλε το Consiglio di Stato (Ιταλία) στις 23 Απριλίου 2012 — SFIR κατά AGEA και Ministero delle Politiche Agricole, Alimentari e Forestali
   (Υπόθεση C-187/12)
   2012/C 194/20
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Εκκαλούσα: SFIR — Società fondiaria industriale romagnola SpA
   
      Εφεσίβλητοι: Agenzia per le Erogazioni in Agricoltura (AGEA), Ministero delle Politiche Agricole, Alimentari e Forestali
   
      Προδικαστικά ερωτήματα
   
   Ζητείται από το Δικαστήριο να διευκρινίσει αν η πλήρης διάλυση των εγκαταστάσεων παραγωγής ζαχάρεως, ισογλυκόζης ή σιροπιού ινουλίνης, κατά το άρθρο 3 του κανονισμού (ΕΚ) 320/2006 του Συμβουλίου (1), τους λεπτομερείς κανόνες εφαρμογής του οποίου καθορίζει ο κανονισμός (ΕΚ) 968/2006 της Επιτροπής (2), έχει την έννοια ότι ως εγκαταστάσεις προς διάλυση νοούνται μόνον οι αναγκαίες για την παραγωγή εγκαταστάσεις, όπως ορίζει ρητώς το εν λόγω άρθρο 3 του κανονισμού του Συμβουλίου, συμφώνως προς τον οποίο πρέπει να ερμηνεύεται ο κανονισμός της Επιτροπής, επί ποινή ακυρότητάς του. Στο πλαίσιο αυτό, το αιτούν δικαστήριο ζητεί από το Δικαστήριο να αποφανθεί ότι, κατά τα προαναφερθέντα άρθρα 3 του κανονισμού 320/2006 του Συμβουλίου και 4 του κανονισμού 968/2006 της Επιτροπής, ως εγκαταστάσεις προς διάλυση νοούνται μόνον οι εγκαταστάσεις που προορίζονται για την παραγωγή ζαχάρεως, ισογλυκόζης ή σιροπιού ινουλίνης, καθώς και οι λοιπές εγκαταστάσεις, κατά την έννοια του άρθρου 4, στοιχείο γ', του κανονισμού 968/2006, μεταξύ των οποίων οι εγκαταστάσεις συσκευασίας οι οποίες είτε έχουν περιπέσει σε αχρησία είτε πρέπει να κατεδαφισθούν για περιβαλλοντικούς λόγους, και ότι, ως εκ τούτου, οι εγκαταστάσεις που δεν συνδέονται με την παραγωγή ζαχάρεως, ισογλυκόζης ή σιροπιού ινουλίνης και δεν έχουν περιπέσει σε αχρησία, αλλά χρησιμοποιούνται για άλλες δραστηριότητες, όπως είναι εν προκειμένω η δραστηριότητα packaging, και οι οποίες δεν πρέπει οπωσδήποτε να κατεδαφιστούν για περιβαλλοντικούς λόγους μπορούν να διατηρηθούν ως μη υποκείμενες στην υποχρέωση διάλυσης εγκαταστάσεων κατά τους εν λόγω κοινοτικούς κανονισμούς.
   
      (1)  ΕΕ L 58, σ. 42.
   
      (2)  ΕΕ L 176, σ. 32.